সায়দিয়া: আমি বিশ্ববিদ্যালয়ে কখনও শিক্ষকতা করিনি। একজন শিক্ষার্থী হিসেবে বিশ্ববিদ্যালয়ের শিক্ষা জীবন ও শিক্ষকতার সম্পর্কে যা জেনেছি, বুঝেছি, পড়েছি তার প্রেক্ষিতে আমার যা মনে হয় সেটাই বলতে পারি। আমাদের ৮ই মার্চ পর্ষদ গড়ে তোলার ইতিহাসের পরিপ্রেক্ষিতেই বলছি। ৮ই মার্চ পর্ষদের কয়েকজনের জন্য শিক্ষা ছিলো- মুক্তিদায়ী। আমরা বিশ্ববিদ্যালয়ের পুরুষাধিপত্যকে চিনতে শিখেছিলাম, সেটার বিরুদ্ধে লড়াই করতে, আওয়াজ তুলতে শিখেছিলাম।